મ્યુનિસિપલ કોર્પોરેશન દ્વારા ખાનગી કોન્ટ્રાક્ટરને આ કામગીરી સોંપવામાં આવી હતી જેમાં ખાનગી કોન્ટ્રાક્ટરના મજૂર દલસુખભાઈને ગટર સાફ કરવા માટે નીચે ઉતારાયા હતા. જે દરમિયાન ગટરના ઝેરી ગેસથી ગુંગળાઈ જવાથી દલસુખભાઈનુ મોત થયુ હતું. દરમિયાન મૃતકના પરિવારજનોએ એવો આક્ષેપ કર્યો હતો કે સુપરવાઈઝર દ્વારા દલસુખભાઈને જબરદસ્તીથી ગટરમાં ઉતારાયા હતા. આ સુપરવાઈઝરને તાત્કાલિક સસ્પેન્ડ કરવાની પણ મૃતકના પરિવારજનોએ માંગ કરી છે. આ દરમિયાન મૃતકના સગા-વ્લાહાઓ સાથે વીએસ હોસ્પિટલના બાઉન્સરોની દાદાગીરીનો પણ મામલો સામે આવ્યો છે.